Na temelju članka 2.13 stavak (1) točka 3. Izbornoga zakona BiH (“Službeni glasnik Bosne i Hercegovine” broj 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 i 41/20), a u svezi s člankom 11. Pravilnika o utvrđivanju kvalifikacija i postupku imenovanja članova biračkih odbora (“Službeni glasnik Bosne i Hercegovine”, broj 27/22), Općinsko izborno povjerenstvo Posušje, raspisuje

**J A V N I O G L A S**

**za izbor kandidata za popunu rezervnog popisa kvalificiranih osoba za imenovanje članova biračkih odbora/mobilnog tima/tima za otvaranje vreća i brojanje glasačkih listića u cilju pravilnoga sjedinjavanja izbornih rezultata**

**I.** Objavljuje se Javni oglas za izbor kandidata za popunu rezervnog popisa kvalificiranih osoba za imenovanje članova i/ili zamjenika članova biračkih odbora na biračkim mjestima, članova mobilnog tima i članova tima za otvaranje vreća i brojanje glasačkih listića u cilju pravilnog sjedinjavanja izbornih rezultata.

**II. Uvjeti za imenovanje:**

**Opći uvjeti:**

1. Prijavljeni kandidat je osoba s pravom glasa.

2. Za člana biračkog odbora ne može biti imenovana osoba (članak 2.3. Izbornog zakona BiH):

1. koja se ne može kandidirati u smislu odredbi članaka 1.6, 1.7 i 1.7a Izbornog zakona BiH;

2. koja je član najvišeg izvršno-političkog tijela političke stranke ili koalicije (predsjednik, potpredsjednik, generalni tajnik ili član izvršnog odbora ili glavnog odbora);

3. koja je nositelj izabranog mandata ili je član izvršnog tijela vlasti, osim u slučajevima predviđenim člankom 2.12 stavak (4) Izbornog zakona;

4. koja je kandidat za izbore za bilo koju razinu vlasti (na Općim izborima 2018. i Lokalnim izborima 2020. godine) i

5. kojoj je izrečena kazna za radnju koja predstavlja težu povredu izbornih zakona ili propisa za koju je osobno odgovorna, u posljednje četiri godine, računajući od dana pravomoćnosti odluke.

**Posebni uvjeti:**

- da ima najmanje završenu srednju školu, odnosno III., IV. ili V. stupanj stručne spreme;

- da ima prijavljeno prebivalište u Općini Posušje.

**III. Potrebna dokumentacija:**

1. prijava na javni oglas (popunjen obrazac SG-3)

**IV. Rok za podnošenje prijava**

Rok za podnošenje prijava je dvadeset (20) dana od dana objave javnog oglasa na oglasnoj ploči i web stranici općine Posušje.

**V. Tijelo za provedbu postupka**

Proceduru izbora kandidata po javnom oglasu provodi općinsko povjerenstvo Posušje.

**VI. Ostale informacije**

Obrazac prijave kandidati mogu preuzeti u sjedištu Općinskog izbornog povjerenstva ili na web stranici općine Posušje.

Prijavu na javni oglas kandidati dostavljaju u zatvorenoj omotnici u sjedište izbornog povjerenstva s naznakom:

***Općinsko izborno povjerenstvo Posušje***

***Fra Grge Martića 30***

***88240 Posušje***

***„Prijava na javni oglas za popunu rezervnog popisa kvalificiranih osoba za imenovanje članova biračkih odbora – ne otvarati.”***

Kandidati će, ako izborno povjerenstvo zatraži, dostaviti dokaze o kvalifikaciji i ispunjavanju uvjeta iz javnoga oglasa.

Nepotpune i neblagovremene prijave izborno povjerenstvo neće uzeti u razmatranje.

Predsjednik OIP

\_\_\_\_\_\_\_\_\_\_\_\_\_\_\_

Broj: 02-05-5/22

Posušje, 20. 5. 2022. godine